Id-Deċiżjoni tal-Kunsill
tas-27 ta’ settembru 1993
li temenda d-Deċiżjoni KEE 93/16 dwar l-estensjoni tal-protezzjoni legali tat-topografiji ta’ prodotti semikondutturi lil persuni mill-Istati Uniti ta’ l-Amerika u ċerti territorji
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra d-Direttiva tal-Kunsill KEE/87/54 tas-16 ta’ Diċembru 1986 dwar il-protezzjoni legali ta’ topografiji ta’ prodotti semikondutturi [1], u b’mod partikolari l-Artikolu (7) tagħha,
Wara li kkunsidra l-proposta mill-Kummissjoni,
Billi d-dritt għall-protezzjoni legali ta’ topografiji ta’ prodotti semikondutturi fil-Komunità japplika għall-persuni li jikkwalifikaw għall-protezzjoni skond l-Artikolu 3(1) sa (5) tad-Direttiva KEE/87/54;
Billi d-dritt għall-protezzjoni jista’ jiġi estiż, b’Deċiżjoni tal-Kunsill, lil persuni li ma jibbenefikawx mill-protezzjoni skond id-disposizzjonijiet imsemmija;
Billi l-estensjoni għall-protezzjoni għandha, kemm hu possibbli, tkun deċiża għall-Komunità kollha;
Billi din il-protezzjoni ġiet estiża qabel għall-Istati Uniti ta’ l-Amerika u ċerti territorji fuq bażi temporanja biss, skond id-Deċiżjoni tal-Kunsill KEE/93/16 tal-21 ta’ Diċembru 1992 dwar l-estensjoni tal-protezzjoni legali ta’ topografiji ta’ prodotti semikondutturi lil persuni mill-Istati Uniti ta’ l-Amerika u ċerti territorji [2];
Billi fl-Aruba u fl-Antilles Olandiżi protezzjoni legali għal topografiji ta’ prodotti semikondutturi hemm ipprovdut dwarha fost l-oħrajn fl-Artikolu 10 ta’ l-Att tas-17 ta’ Diċembru 1912 dwar id-Drittijiet ta’ l-Awtur fl-Antilles ta’ l-Olanda (kif emendat);
Billi huwa mistenni li dawn it-territorji li għad ma għandhomx leġislazzjoni speċifika se jadottaw waħda u jestenduha kemm jista’ jkun malajr lil persuni mill-Istati Membri tal-Komunità li jibbenefikaw mid-dritt għall-protezzjoni skond id-Direttiva KEE/87/54;
Billi huwa xieraq li jestendi din il-protezzjoni fuq bażi temporanja lil dawk it-territorji biex jagħti aktar żmien għall-kondizzjonijiet għall-protezzjoni reċiproka bla limiti biex tiġi stabbilita,
ADOTTA DIN ID-DEĊIŻJONI:
Artikolu 1
L-Anness tad-Deċiżjoni KEE 93/16 għandu jinbidel bl-Anness ta’ din id-Deċiżjoni.
Artikolu 2
Din id-Deċiżjoni għandha tapplika mill-1 ta’ Novembru 1993.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta’ Settembru 1993.